stanford-oval/wikipedia huggingface dataset:
שירות הביון והביטחון הכללי (בלגיה)

| --- | --- |
לוגו
 Quaero et tego 
 מידע כללי
 מדינה:  בלגיה 
 תחום שיפוט:  בלגיה בלגיה
 משרד אחראי:  משרד ההגנה
 תאריך הקמה:  1915
 מטה מרכזי:  בריסל
 עובדים:  600
 תקציב:  50 מיליון אירו
 www.sgrs.be
 
שירות הביון והביטחון הכללי (Algemene Inlichtingen - en Veiligheidsdienst), ובצרפתית כמו Service du Général Renseignement et de la Sécurité, SGRS) הוא גוף בלגי למודיעין צבאי הפועל בכפוף לשר ההגנה הלאומית. זהו אחד משני שירותי המודיעין בבלגיה, יחד עם שירות ביטחון המדינה האזרחי.
היסטוריה

פרק זה לוקה בחסר. אנא תרמו לוויקיפדיה ו.
השירות נוסד בשנת 1915 בתקופת מלחמת העולם הראשונה.
מבנה

השירות מורכב מארבע חטיבות עיקריות:
Div I: ביון חוץ וביטחון
Div CI: סיכול ריגול, מודיעין
Div A: שירות תפקוד (כוח אדם, כספים, לוגיסטיקה, תקשורת, נספחי צבא, וכו'.)
Div S: ביטחון צבאי
הערות שוליים

↑  Lasoen, Kenneth (2015). "Les secrets du département de la guerre. Militaire inlichtingen 1830-1914".  In Cools, Marc e.a. (ed.). 1915-2015: Het verhaal van de Belgische militaire inlichtingen- en veiligheidsdienst. Antwerp: Maklu. p. 117.
לא בטוחה

| --- | --- |

 סוגה:  סדרת טלוויזיה קומית 
 יוצרים:  איסה ריי, לארי וילמור 
 שחקנים:  איסה ריי איבון אורג'י ג'יי אליס ליסה ג'ויס נטשה רוטוול אמנדה סילס
 ארץ מקור:  ארצות הברית 
 שפות:  אנגלית
 מקום התרחשות:  לוס אנג'לס 
 מספר עונות:  5
 מספר פרקים:  44
 הפקה
 מפיקים בפועל:  איסה ריי פרנטיס פני מייקל רוטנברג מלינה מטסוקאס דייב בקי ג'ונתן ברי
 חברת הפקה:  HBO Entertainment Issa Rae Productions Penny for Your Thoughts Entertainment 3 Arts Entertainment
 הפצה:  הולו, HBO Max 
 אתר צילומים:  קליפורניה 
 טכניקת צילום:  מצלמה יחידה 
 מוזיקה:  רפאל סאדיק 
 שידור
 רשת שידור:  HBO 
 תקופת שידור מקורית:  9 באוקטובר 2016 – 26 בדצמבר 2021
 קישורים חיצוניים
 אתר הסדרה
 דף התוכנית ב-IMDb
 
לא בטוחה (באנגלית: Insecure) היא סדרת קומדיה מקורית של רשת HBO שנוצרה על ידי איסה ריי ולארי וילמור. הסדרה מבוססת באופן חלקי על סדרת אינטרנט של איסה ריי, שגם מככבת בסדרה בתפקיד ראשי. הסדרה עלתה ב-23 בספטמבר 2016, וקיבלה ביקורות טובות ממבקרים. ב-14 בנובמבר 2016 חודשה הסדרה לעונה שנייה שעלתה ב-23 ביולי 2017. ב-12 באוגוסט 2018 עלתה לשידור העונה השלישית, ובספטמבר באותה השנה חודשה הסדרה גם לעונה רביעית, בת 10 פרקים (לעומת 8 בעונות הקודמות), אשר עלתה לשידור ב-12 באפריל 2020. במאי 2020 חודשה הסדרה גם לעונה חמישית. בינואר 2021 הודיעה רשת HBO כי העונה החמישית תהיה האחרונה. עונה זו עלתה לשידור ב-24 באוקטובר 2021, וכוללת 10 פרקים.
תקציר העלילה

הסדרה בוחנת את החוויה של נשים שחורות דרך נקודת המבט של הגיבורה הראשית, איסה (איסה ריי), וחברתה הטובה, מולי (איבון אורג'י). שתיהן חברות טובות מאז לימודיהן באוניברסיטת קליפורניה בלוס אנג'לס. איסה עובדת בעמותה ללא כוונת רווח המסייעת לתלמידי חטיבת ביניים, מולי היא עורכת דין מצליחה. במהלך העונה היא יוצאת עם גברים רבים אך מתקשה לנהל מערכת יחסים ממושכת.
צוות השחקנים הראשי

איסה די - איסה ריי.
מולי קרטר - איבון אורג'י.
פרידה - ליסה ג'ויס.
לורנס ווקר - ג'יי אליס.
קלי - נטשה רוטוול.
טיפאני דובויז - אמנדה סילס.
אלכסנדר הודג' - אנדרו טאן
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 9 באוקטובר 2016 | 27 בנובמבר 2016 |
|  | 2 | 8 | 8 | 23 ביולי 2017 | 10 בספטמבר 2017 |
|  | 3 | 8 | 8 | 12 באוגוסט 2018 | 30 בספטמבר 2018 |
|  | 4 | 10 | 10 | 12 באפריל 2020 | 14 ביוני 2020 |
ביקורת

הסדרה קיבלה ביקורות טובות ממבקרים. באתר Rotten Tomatoes קיבלה הסדרה ציון של 100% טריות, ציון המבוסס על 52 סקירות עם דירוג של 8.05/10. אתר מטקריטיק נתן לסדרה ציון של 84 מתוך 100, ציון המבוסס על 33 ביקורות.
שירות הביון והביטחון הצבאי (איטליה)

| --- | --- |

 מידע כללי
 מדינה:  איטליה 
 סוכנות אם:  משרד ההגנה האיטלקי
 תאריך הקמה:  24 באוקטובר 1977
 תאריך פירוק:  3 באוגוסט 2007
 מטה מרכזי:  רומא 
 אתר רשמי
 
שירות הביון והביטחון הצבאי (באיטלקית: Servizio per le Informazioni e la Sicurezza Militare) היה סוכנות הביון הצבאית האיטלקית מ-24 באוקטובר 1977 עד 3 באוגוסט 2007. ברפורמה של שירותי הביון האיטלקיים ב-1 באוגוסט 2007 הוקמה AISE - הסוכנות למודיעין וביטחון חוץ (Agenzia Informazioni e Sicurezza Esterna), הנחשבת לסוכנות הביון העיקרית באיטליה.
היסטוריה

מאז מלחמת העולם השנייה עברו סוכנויות הביון האיטלקיות שורה ארוכה של שינויים ארגוניים, זאת מתוך ניסיון לייעל את התנהלותן. להלן רשימת ארגוני הביון האיטלקיים מתחילת המאה ה-20:
שירות המודיעין הצבאי (Servizio Informazioni Militare, SIM) - התקיים משנת 1900 עד 1949, הארגון היה כפוף לצבא המלכותי האיטלקי וב-1922 הוכפף לצבא איטליה הפשיסטית. הארגון הפעיל את חטיבה 5 (Sezione 5) שעסק בפיצוח צפנים וקודים עבור הצי האיטלקי.
SIFAR - התקיים מ-1949 עד 1965.
שירות מצב והמודיעין המבצעי (Servizio Informazioni Operative e Situazione, SIOS) היה סוכנות לסיכול ריגול שעסקה באבטחת בסיסי הצבא באיטליה. כל אנשי הארגון באו מהז'נדרמריה האיטלקית (Arma dei Carabinieri). הארגון התקיים בין השנים 1949–1997. השירות חולק למספר חטיבות:
SIOS Marina - שירות המצב והמודיעין המבצעי בצי האיטלקי
SIOS Aeronautica - שירות המצב והמודיעין המבצעי בחיל האוויר האיטלקי
SIOS Esercito - שירות המצב והמודיעין המבצעי בצבא היבשה האיטלקי
שירות המודיעין של משרד ההגנה האיטלקי (SID ,Servizio Informazioni Difesa) התקיים בשנים 1965–1977.
שירות המודיעין וביטחון הדמוקרטיה (SISDE, Servizio per le Informazioni e la Sicurezza Democratica) הוקם באוקטובר 1977 כיורש לשירות המודיעין של משרד ההגנה והיה סוכנות הביון הפנימית באיטליה שהוחלפה ב-1 באוגוסט 2007 על ידי AISI - הסוכנות למודיעין וביטחון פנים (Agenzia Informazioni e Sicurezza Interna) שהיא שירות הביטחון האיטלקי מאז אוגוסט 2007. SISMI הייתה מחויבת למסור דו"חות לוועדה הבינמשרדית למודיעין וביטחון ולראש ממשלת איטליה.
מנהלי הארגון

ג'וזפה סנטוביטו (13 בינואר 1978 – אוגוסט 1981)
נינו לוגארסי (1981 – 4 במאי 1984)
פולביו מרטיני (1984 – 1991)
סרג'ו לוצ'אריני (פברואר – אוגוסט 1991)
לואיג'י רמפוני (1991 – 1992)
סזאר פוצ'י (1992 – 1994)
סרג'ו סיראקוסה (1994 – 1996)
ג'אנפרנקו באטלי (1996 – 2001)
ניקולו פולארי (2001 – 2006)
ברונו ברנקיפורטה (2006 – 2010)
ראו גם

קהילת המודיעין האיטלקית
קולצ'סטר

| --- | --- |
סמל קולצ'סטרסמל קולצ'סטר

מרכז העיר
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  מזרח אנגליה
 מחוז:  אסקס אסקס
 אוכלוסייה:  ‏
  ‑ בעיר:  121,859 (2011)
 קואורדינטות:  51°53′30.12″N 0°54′10.8″E﻿ / ﻿51.8917000°N 0.903000°E﻿ / 51.8917000; 0.903000
 אזור זמן:  UTC
 https://www.colchester.gov.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים קולצ'סטר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים קולצ'סטר(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קולצ'סטר(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קולצ'סטר  he tabBackground:;tabBorder:#aaa;defaultTab:0;
קולצ'סטר (באנגלית: Colchester, ‏האזנהקובץ:En-uk-Colchester.ogg‏Ⓘ‏) היא עיר ברובע העירוני קולצ'סטר שבמחוז אסקס באנגליה שבממלכה המאוחדת.
נכון לשנת 2001 התגוררו בעיר 104,390 תושבים.
העיר הייתה העיר הרומית הראשונה שתועדה באיים הבריטיים, ולכן היא טוענת להיותה "העיר העתיקה ביותר בבריטניה" וכן להיותה "עיר השוק העתיקה ביותר בבריטניה".
העיר שוכנת 90 ק"מ צפונית מזרחית ללונדון.
היסטוריה > העיר הרומית

קולצ'סטר טוענת להיותה העיר העתיקה ביותר בבריטניה, ואכן, התיעוד הקדום ביותר שמזכיר עיר באיים הבריטים מזכיר אותה - בספרו של פליניוס הזקן משנת 77 לספירה מוזכרת העיר הרומית קאמולודונום, ששמה הקלטי "מצודת קאמולוס (אל המלחמה הקלטי)" מעיד על כך שמדובר בעיר הקדומה לכיבוש הרומי של בריטניה בשנת 43. בעקבות הכיבוש הוקמה בעיר מצודה צבאית, והעיר הפכה למעשה לבירת הפרובינקיה. העיר נהרסה במהלך מרד בודיקה בשנת 61, ובעקבות הריסתה עברה הבירה ללונדיניום (היא לונדון של ימינו). ישנה סברה לפיה על אף העברת הבירה נותר מושב מועצת הפרובינקיה במקדש קלאודיוס שבקולצ'סטר. לאחר המרד נבנו מחדש חומות העיר בין השנים 65 ו-80.
היסטוריה > התקופה הסקסונית

עדויות ארכאולוגיות מעידות על כך שבתום התקופה הרומית ננטשו מבני הציבור בעיר, וייתכן אף שהעיר עצמה ננטשה. ההיסטוריון בן המאה השמינית נניוס מזכיר את העיר (בשם "קאר קולון" - Caer Colun) ברשימת 30 הערים החשובות בבריטניה.
הארכאולוג סר מורטימר וילר טען (ורבים סברו כמותו) כי אזור "המשולש הרומאי" של לונדון, קולצ'סטר וסט אלבנס נותר רומאי לאחר הגעתם של האנגלים והסקסונים לאנגליה. ואולם, עדויות ארכאולוגיות גילו התיישבות סקסונית באזור העיר כבר במאה החמישית, זמן קצר לאחר תום התקופה הרומית.
הסקסונים קראו לעיר "קולן קיסטר" (Colne ceaster), וכנסיית השילוש הקדוש בעיר נבנתה בשלהי התקופה הסקסונית. העיר נכבשה בשלהי המאה התשיעית על ידי הוויקינגים, והייתה בשליטתם עד שנת 920, עת צר עליה המלך אדוארד הזקן ושחררה.
היסטוריה > ימי הביניים ותקופת טיודור

המבנה העיקרי בעיר שנבנה במהלך ימי הביניים הוא טירת קולצ'סטר. הטירה נבנתה במהלך המאה ה-11 כמצודה נורמנית, על שרידי מקדש קלאודיוס הרומאי שעמד באתר. בנוסף השתמרו בעיר מספר שרידי מבנים מתקופה זו, ובהם שרידי מנזר סנט ג'ון של המסדר הבנדיקטיני, ושרידי מנזר סנט בוטלף של המסדר האוגוסטיני.
בשנת 1189 הוענק לעיר זיכיון מלכותי מאת המלך ריצ'רד לב הארי. הזיכיון הוענק לעיר בעת שהמלך שהה בדובר בדרכו למסעי הצלב.
בין השנים 1550 ו-1600 היגרו לעיר אורגים רבים מפלנדריה. התיישבותם בעיר הפכה את העיר למרכז לייצור בדים איכותיים וצמר איכותי אשר שמעם יצא למרחוק. במרכז העיר מצוי "הרובע ההולנדי" שבתיו בנויים בסגנון טיודור.
היסטוריה > המאה ה-17

בשנת 1648, במהלך מלחמת האזרחים האנגלית, נכנס אל העיר כוח פרשים מלוכני בראש ג'ורג' גורינג, ארל נוריץ' על מנת למצוא בה מחסה. צבא של תומכי הפרלמנט הבריטי, שבראשו עמד סיר תומאס פיירפקס והנרי אירטון, תקף את העיר וצר עליה במשך אחד עשר וחצי שבועות - אירוע שנודע בשם המצור על קולצ'סטר. המצור החל ב-12 ביוני והסתיים עם כניעת המלוכנים ב-27 באוגוסט. כתב הכניעה נחתם על ידי גורינג באכסניית קינגס הד (Kings Head Inn).
בשנת 1665 נהרגו 5,269 מתושבי העיר במגפה שפגעה בעיר (שבאותה עת, על פי ההערכה, התגוררו בה כ-40,000 תושבים).
היסטוריה > התקופה הוויקטוריאנית

במהלך התקופה הוויקטוריאנית גדלה העיר והתפתחה. כיום מרבית אזור מרכז העיר וחלק ניכר מפרווריה נבנו בסגנון אדריכלות ויקטוריאנית. בין המבנים הידועים בסגנון זה הם בית העירייה ומגדל המים של העיר. בשנת 1884 נפגעה העיר ברעידת אדמה במגניטודה של 4.7 על סולם ריכטר, אשר גרמה נזק רב למבני העיר.
אקלים

קולצ'סטר, בשל מיקומה במזרח אנגליה, היא אחת הערים היבשות ביותר באנגליה. כמות המשקעים השנתית הממוצעת היא 453 מ"מ גשם (130 מ"מ פחות מבלונדון).
| אקלים בקולצ'סטר> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקולצ'סטר> ינואר.6.2.37 | אקלים בקולצ'סטר> פברואר.6.1.30 | אקלים בקולצ'סטר> מרץ.10.3.29 | אקלים בקולצ'סטר> אפריל.12.4.34 | אקלים בקולצ'סטר> מאי.16.7.32 | אקלים בקולצ'סטר> יוני.19.10.40 | אקלים בקולצ'סטר> יולי.22.12.41 | אקלים בקולצ'סטר> אוגוסט.22.12.38 | אקלים בקולצ'סטר> ספטמבר.18.10.41 | אקלים בקולצ'סטר> אוקטובר.14.8.48 | אקלים בקולצ'סטר> נובמבר.9.4.44 | אקלים בקולצ'סטר> דצמבר.7.3.39 | אקלים בקולצ'סטר> שנה.14.7.453 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: נתוני מזג אוויר בממלכה המאוחדת
שלטון מקומי

מועצת רובע קולצ'סטר היא הרשות המקומית המנהלת את העיר. במועצת הרובע 60 מושבים. כמו כן העיר שולחת נציגים למועצת מחוז אסקס.
תרבות > מוזיאונים

בעיר קולצ'סטר מספר מוזיאונים. החשוב שבהם הוא מוזיאון המצודה (The Castle Museum), הממוקם במצודת העיר ומציג ממצאים מהתקופה הרומית. מוזיאון הוליטריז (Hollytrees Museum) הוא מוזיאון המציג את אורח החיים בעיר במהלך השנים ובין היתר מציג צעצועים רבים. כמו כן בעיר ממוקמים מוזיאון להיסטוריה של הטבע, הממוקם בכנסיית כל הקדושים שבעיר, ומוזיאון שעונים (Tymperley's Clock Museum).
תרבות > אמנויות

מאז שנת 1972 פועל בעיר תיאטרון מרקורי (Mercury Theatre), הנחשב לתיאטרון המוביל במחוז אסקס. בעיר מרכז אמנות בו נערכים קונצרטים ומופעים.
ספורט

בעיר פועלת קבוצת הכדורגל קולצ'סטר יונייטד, המשחקת באצטדיון הקהילתי של קולצ'סטר.
כמו כן פועלת בעיר קבוצת כדורגל לנשים, קבוצת רגבי, קבוצת כדורגל אמריקאי, וכן מועדון הקריקט של מחוז אסקס.
השכלה

קמפוס אוניברסיטת אסקס ממוקם מזרחית לעיר קולצ'סטר, בפארק ויוונהו (Wivenhoe Park). בעיר ממוקמת מכללת קולצ'סטר ומכון קולצ'סטר.
אזכורים ספרותיים

העיר אוזכרה לראשונה בספרו של ההיסטוריון הרומי טקיטוס המזכיר את קאמולודונום (שמה הרומי של העיר) בספרו "האנלים של רומא הקיסרית".
העיר קולצ'סטר מקושרת לשיר הילדים האנגלי "המלך קול הזקן", אשר מלך בעיר על פי המיתולוגיה האנגלית. אגדה זו, שמקורה בימי הביניים, פירשה את שם העיר כ"מצודת קול" במקום "מצודת המושבה" (המשמעות המקורית של השם).
העיר היא המקור לשיר הילדים הידוע המפטי דמפטי (בעברית "שמנתי"), המבוסס על מלחמת האזרחים האנגלית בה היה צלף מלוכני ידוע שכונה "תומפסון בעל העין האחת" אשר ישב בראש מגדל כנסיית סנט מרי שליד החומה וכונה "המפטי דמפטי" בשל משמניו. תומפסון נפגע מחץ ונפל מהמגדל, והעיר נכבשה על ידי תומכי הפרלמנט זמן קצר לאחר מכן (ולכן בהמשך השיר מוזכרים "כל סוסי המלך וכל אנשיו", אשר הפסידו לתומכי הפרלמנט).
שיר ילדים שלישי הקשור לעיר הוא "נצנץ נצנץ כוכב זעיר" אשר נכתב על ידי ג'יין טיילור, תושבת העיר, ופורסם בשנת 1806.
יש המזהים את העיר קולצ'סטר עם העיר קאמלוט המופיעה באגדות המלך ארתור (בעיקר לאור שמה הרומי של העיר - קאמולודונום), אולם המלומדים סבורים כי אין בסיס לסברה זו, מאחר שמקורן של אגדות המלך ארתור הוא בוויילס שבמערב אנגליה, ואילו קולצ'סטר היא נמצאת במזרח אנגליה.
העיר מוזכרת בספרו של ג'ורג' אורוול "1984", בה גיבור הספר, ג'ון סמית', מציין כי העיר נפגעה על ידי פצצת אטום.
ערים תאומות

לעיר מספר ערים תאומות:
גרמניה וצלר, גרמניה (מ־1969)
צרפת אביניון, צרפת (מ־1972)
איטליה אימולה, איטליה (מ־1997)
ראו גם

קאמולודונום
קאמלוט
הערות שוליים

↑  סטטיסטיקות תושבים לדרום מזרח אנגליה
↑  ההיסטוריה של אסקס
| --- | --- |
בקרת זהויות :  NLI: 987007552496305171  GND: 4085297-0  LCCN: n80086503  MusicBrainz: 8d24f1be-8861-4962-af15-4ab1d12472f2  NKC: ge706388  RERO: 02-A022850051  VIAF: 146579883   WorldCat (עם VIAF): 146579883 
מפת העיר משנת 1940
טירת קולצ'סטר
טירת קולצ'סטר נבנתה על שרידי מקדש קלודיוס הרומאי.
"צליבת המין האנושי", יצירה מעשה ידי קונור בארט הממוקמת בספרייה הציבורית של קולצ'סטר.
1977 בטלוויזיה

| 0 | 1 | 2 | 3 |
| --- | --- | --- | --- |
|  |  | 1977  בטלוויזיה |  |
< · 1975 · 1976 — 1977 — 1978 · 1979 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1977 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
9 במאי – תחרות האירוויזיון התקיימה בלונדון שבבריטניה. בתחרות זכתה צרפת, עם השיר "L'oiseau et l'enfant" ("הציפור והילד") בביצוע הזמרת הצרפתייה מארי מרים.
סדרות ותוכניות טלוויזיה חדשות ב-1977

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1977. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1977.
| תאריך עלייה לשידור | שם הסדרה | סוגה | רשת השידור המקורית | הערות |
| --- | --- | --- | --- | --- |
| 14 בינואר | אי החלומות | פנטזיה, דרמה | CBS |  |
| 23 בינואר | שורשים | דרמה | ABC | מיני-סדרה |
| 4 במרץ | האיש מאטלנטיס | מדע בדיוני | NBC |  |
| 15 במרץ | שלושה בדירה אחת | קומדיית מצבים | ABC |  |
| 10 בספטמבר | Captain Caveman and the Teen Angels | אנימציה, מסתורין, קומדיה, בילוש | ABC |  |
| 10 בספטמבר | טאביתה (אנ') | קומדיית מצבים, פנטזיה | ABC | ספין-אוף של הסדרה "מעשי כשפים" (1964–1972) |
| 13 בספטמבר | בועות | קומדיית מצבים | ABC |  |
| 15 בספטמבר | צ'יפס (אנ') | דרמת פשע | NBC |  |
| 19 בספטמבר | ספיידרמן המופלא (אנ') | גיבורי-על, פעולה | CBS |  |
| 24 בספטמבר | ספינת האהבה | דרמה, קומדיה רומנטית | ABC |  |
| 4 בנובמבר | הענק הירוק (אנ') | פעולה, הרפתקאות, גיבורי-על, מדע בדיוני, דרמה | CBS |  |
סדרות חדשות ששודרו ב-1977 ברשתות הטלוויזיה האמריקניות בשעות הפריים טיים
ניקולס האמונד בתפקיד פיטר פארקר / ספיידרמן ב"ספיידרמן המופלא"
מר רוארק וטאטו ב"אי החלומות"
צוות השחקנים הראשי בתוכנית "ספינת האהבה"
צוות השחקנים הראשי בתוכנית "בועות"
| תאריך עלייה לשידור | שם התוכנית | סוגה | ערוץ שידור מקורי |
| --- | --- | --- | --- |
| 13 במרץ | עוד להיט | מוזיקה | הטלוויזיה הישראלית |
| 26 בספטמבר | קרוסלה | תוכנית ילדים | הטלוויזיה הישראלית |
| אוקטובר 1977 | מצב משפחתי | הורות | הטלוויזיה החינוכית הישראלית |
| תאריך עלייה לשידור | שם הסדרה | סוגה | ארץ מקור | רשת השידור המקורית |
| --- | --- | --- | --- | --- |
| 6 בפברואר | זה רק ויליאם | קומדיית מצבים | הממלכה המאוחדת | ITV |
| 27 במרץ | ניקולס ניקלבי | דרמה היסטורית | הממלכה המאוחדת | BBC One |
| 25 בספטמבר | אנה קארנינה | דרמה היסטורית | הממלכה המאוחדת | BBC |
| 30 בדצמבר | תיזהר בלשונך | קומדיית מצבים | הממלכה המאוחדת | ITV |
| 30 בדצמבר | המקצוענים | מותחן פשע, פעולה, הרפתקאות | הממלכה המאוחדת | ITV |
סדרות ותוכניות בולטות שבוטלו או הסתיימו ב-1977

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
נפטרו

פרק זה לוקה בחסר. אנא תרמו לוויקיפדיה ו.
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
הדס גרינברג

| --- | --- |
אין תמונה חופשית
 לידה:  8 בנובמבר 1983 (בת 41) 
 מדינה:  ישראל ישראל
 מעסיק:  תאגיד השידור הישראלי
 קישורים חיצוניים
 פייסבוק:  hadas.grinberg
 טוויטר (X):  hadasgrinberg
 
הדס גרינברג (נולדה ב-8 בנובמבר 1983) היא עיתונאית ישראלית המשמשת ככתבת פלילים בערוץ כאן 11. קודם לכן שימשה בעבר כשדרנית קווים, מגישה, ושדרנית ספורט. בנובמבר 2017 הצטרפה למערכת החדשות של התאגיד כאן והחל מספטמבר 2018 משמשת כתבת פלילים ומשפט באזור השרון, השפלה וגוש דן.
ביוגרפיה

גרינברג נולדה וגדלה בקריית טבעון.
את דרכה בתקשורת החלה ברדיו חיפה בגיל 15 כמגישה בתוכניות נוער ובתפקידי הגשה, הפקה ועריכה שונים. ב-2005 מונתה לשדרית קווים ברשת ב' של קול ישראל במסגרת התוכנית "שירים ושערים" וכתבת במקומוני "מעריב", "זמן חיפה" ו"זמן קריות". בין השנים 2006–2016 עבדה כשדרית קווים ובעלת טור בערוצי צ'רלטון (ספורט 1/2), ואף הגישה את חדשות היורו ותוכניות אולפן אינטרנטיות.
במהלך שנים אלו (2006–2016) עבדה גרינברג ככתבת וסיקרה את הספורט הישראלי באתר nrg מבית "מעריב", ב"וואלה ספורט" וב"ידיעות אחרונות"".
בשנת 2010 הגישה את מהדורת החדשות הצפונית היומית מבית קודה תקשורת, מהאולפנים בקריית שמונה.
בשנת 2011 החלה גרינברג לשדר בערוץ הראשון את "המשחק המרכזי" בכדורגל ובכדורסל, ואת משחקי נבחרת ישראל בכדורגל. גרינברג משדרת את משחקי מוקדמות המונדיאל בתאגיד השידור הציבורי, את משחקי היורוקאפ של הפועל ירושלים בכדורסל בערוץ 20 ועורכת את תוכנית הרדיו של רון קופמן, צביקה שרף, יוני הללי, אריה מליניאק ומשה פרימו, ברדיו 103FM. ב-2 בנובמבר 2017 שודרה תוכניתה האחרונה ברדיו ללא הפסקה.
גרינברג הרצתה במכללות לתקשורת ספורט.
באוקטובר 2017, לאחר משחקה של נבחרת ישראל מול נבחרת ספרד, ראיינה את המאמן אלישע לוי ושאלה אותו אודות כישלונה של הנבחרת וסיכום הקמפיין, זאת למרות דבריו של לוי שהוא מעדיף לסכם במועד מאוחר יותר. גרינברג התעקשה לקבל תשובות מהמאמן במשחק שסיכם את הקמפיין. הראיון עורר שיח ציבורי כאשר מן הצד האחד ביקורות וטענות לחוסר נימוס, ומנגד חיזוק לחתירתה למענה, בהתאם לעבודתה העיתונאית.
בנובמבר 2017 הצטרפה לחטיבת החדשות בכאן 11 תאגיד השידור הישראלי.
בספטמבר 2018 מונתה גרינברג לכתבת פלילים ומבזקנית בחדשות כאן 11.
במאי 2018 חשפה את מחדל הכרטיסים למשחק הידידות של נבחרת ישראל מול נבחרת ארגנטינה וליונל מסי בישראל, כאשר חשפה נתונים כי חברת ההפקה של האירוע הסתירה את מספרי הכרטיסים האמיתיים שהוצעו למכירה לציבור הרחב.
במהלך מבצע שומר החומות, במאי 2021, סיקרה גרינברג מהשטח את הפרעות בערים המעורבות לוד ורמלה, והעבירה דיווחים שוטפים, כתבות ותיעודים מהשטח הבוער.
בפברואר 2022, במהלך הפלישה הרוסית לאוקראינה, שימשה כשליחת חדשות כאן 11 לדווח משדה הקרב. היא אף הביאה תיעוד בלעדי ושידורים חיים במשך ימי הלחימה. גרינברג הייתה בין העיתונאיות הראשונות בעולם שתיעדו את קבר האחים בבוצ׳ה שזכה להד תקשורתי עולמי. גרינברג סיקרה את המלחמה לאורך כ-50 ימים ממקומות שונים בחזית הלחימה.
הערות שוליים

1 2 3 4   הדס גרינברג, ברשת החברתית פייסבוק
↑  קראו לי למילואים... ישראל אלבניה, עוד רגע מתחילים ״כאן״, בעמוד הפייסבוק של הדס גרינברג
↑   אלון עידן, כשהדס גרינברג ראיינה את אלישע לוי וגרמה לכם להתכווץ על הספה, באתר הארץ, 13 באוקטובר 2017
↑   עופר פרוסנר, הדס גרינברג הביכה את אלישע לוי? מצוין, באתר הארץ, 16 באוקטובר 2017
יובל (דמות מקראית)

| --- | --- |

 אב:  למך בן מתושאל 
 אם:  עדה 
 
וְשֵׁם אָחִיו יוּבָל הוּא הָיָה אֲבִי כׇּל תֹּפֵשׂ כִּנּוֹר וְעוּגָב.

— ספר בראשית, פרק ד', פסוק כ"א
 יובל מנגן בחליל למשפחתו. ציור מעשה ידי כריסטיאן זארטמאן מוצג במוזיאון לאמנות, בורנהולם, דנמרק
יוּבָל הוא דמות מקראית, המוזכר בספר בראשית, פרק ד', פסוקים כ'–כ"א כבנם השני של למך בן מתושאל ועדה אשתו. יובל מתואר כשם בתור ”אֲבִי כָּל תֹּפֵשׂ כִּנּוֹר וְעוּגָב”, כלומר אביהם של המנגנים וממציא אומנות הנגינה.
מבחינה משפחתית, יובל הוא אח ליבל גם מאב וגם מאם. מאשת אביו השנייה, צלה, הוא אחיהם של תובל קין ושל נעמה. שלושת האחים מייצגים את אבות הטיפוס של המלאכות האנושיות - תובל קין הוא ממציא חרשות המתכת, יבל פיתח את רעיית הצאן ויובל יצר מוזיקה.
ייחוס המצאת פעילות אנושית לדמות מייסדת נפוץ במיתולוגיות רבות אם כי בדרך כלל הדמות המייסדת תהיה על־אנושית ויצורף גם סיפור המתאר את אופי ההמצאה, כמו אצל פרומתאוס שנתן לבני האדם את האש לפי המיתולוגיה היוונית. בספרות הכנענית, כפי שזו משתקפת בכתבי אוגרית, מוזכר אל שהמציא אף הוא את אומנות הנגינה.
על פי המדרש, גם נעמה, אחותו של יובל עסקה בנגינה. בימי הביניים וברנסאנס היו פרשנים נוצריים שהציגו את פיתגורס ויובל כאבות המוזיקה. בפירוש אברבנאל לבראשית ד' כא' הוא מביא מסורת זו בשם ספר יוסיפון על פיה הזרז להתפתחות היצירה המוזיקלית אצל יובל היה הריתמוס שהפיק אחיו, תובל קין, במהלך עבודת המתכת.
מקור שמו של יובל לא ברור. ייתכן ששמו הוא למעשה שיקוף של שם אחיו יבל, רועה הצאן שמכונה כך על שם היובֵל - הזכר המוביל את העדר. קיימים מספר אחים בגנאלוגיה המקראית בעלי שמות קרובים. היו שפירשו את שמו של יובל עצמו מלשון היובֵל, כאשר לפי פירוש זה משמעותו היא שופר.
ייתכן גם כי מקור השם בכינוי בתנ"ך לפלג מים או ואדי, כפי שכתוב בספר ירמיהו, פרק י"ז, פסוק ח': ”וְהָיָה כְּעֵץ שָׁתוּל עַל מַיִם וְעַל יוּבַל יְשַׁלַּח שׇׁרָשָׁיו”.
לקריאה נוספת

"יובל" בתוך: אנציקלופדיה מקראית : אוצר הידיעות של המקרא ותקופתו - ג : חבב - יתת, מוסד ביאליק, ירושלים, 1965, עמ' 581, גרסה מקוונת של הספר (לבעלי הרשאה), באתר "כותר"
הערות שוליים

↑  "יובל" בתוך: אנציקלופדיה מקראית: אוצר הידיעות של המקרא ותקופתו - ג : חבב - יתת, מוסד ביאליק, ירושלים, 1965, עמ' 581
↑  בראשית רבה, כג, ג
↑  דב שוורץ, כינור נשמתי : מוזיקה בהגות היהודית, הוצאת אוניברסיטת בר-אילן, 2013, עמ' 75 גרסה מקוונת של הספר (לבעלי הרשאה), באתר "כותר"
↑  פירוש אברבנאל לבראשית ד' כא', ירושלים תשל"ט, כרך א, עמ' קל
| --- | --- |
בקרת זהויות :  GND: 1019267216  VIAF: 230379547   WorldCat (עם VIAF): 230379547
יוחנן טברסקי (ירושלים)

ערך זה עוסק באדמו"ר מרחמסטריווקא בירושלים. אם התכוונתם למשמעות אחרת, ראו .
הרב טברסקי (יושב שני משמאל) בחתונה בחסידות ויז'ניץ
רבי יוחנן טברסקי (אב ה'תר"ס, 1900 – כ' בכסלו ה'תשמ"ב, דצמבר 1981) היה האדמו"ר מרחמסטריווקה בירושלים. משקם החסידות לאחר השואה.
ביוגרפיה

נולד ברוטמיסטריבקה (אז האימפריה הרוסית, כיום אוקראינה), לרבי דוד טברסקי ולשפרה (בת רבי אברהם יהושע העשיל טברסקי). למד אצל אביו. בתחילת המהפכה הקומוניסטית, נתפס כשהוא לומד תורה וכמעט הוצא להורג. בעזרת סרטיפיקט מסוג B2, בשנת ה'תרפ"ו עלתה משפחתו, בראשות הסב רבי מנחם נחום, לארץ ישראל. למד בישיבת שפת אמת של חסידות גור.
לאחר פטירת אביו, בשנת ה'תש"י, מונה לממלא מקומו. הוא פתח את ישיבת מאור עיניים לזכר אבי השושלת רבי מנחם נחום מצ'רנוביל. לאחר שחרור הכותל המערבי נהג לפקוד אותו הרבה. הוא נהג בפשטות ובמאור פנים עם תלמידיו. נודע כמתמיד. בתקופתו החלה להיווצר חצר בחסידות רחמסטריווקא, לאחר שבשני הדורות הקודמים של האדמו"רים בירושלים, לא התפתחה חצר סביב האדמו"רים.
נקבר באוהל אדמו"רי רחמסטריווקא בהר הזיתים.